**ZADARSKA ŽUPANIJA**

**raspisuje**

**JAVNI POZIV**

**za fizičke osobe za sufinanciranje energetske obnove**

**obiteljskih kuća u Zadarskoj Županiji u 2015. godini**

1. **Predmet Javnog poziva**

Predmet Javnog poziva je dodjela sredstava Zadarske županije za sufinanciranje mjera energetske obnove postojećih obiteljskih kuća na području Zadarske županije.

U smislu ovog Javnog poziva postojeća obiteljska kuća je postojeća građevina koja je:

* u cijelosti ili u kojoj je više od 50% bruto podne površine namijenjeno stanovanju;
* s najviše tri stambene jedinice ili građevinske bruto površine do 600 m2;
* izgrađena temeljem građevinske dozvole ili drugog odgovarajućeg akta sukladno Zakonu o gradnji

Sufinancirati će se sljedeće mjere energetske obnove :

1. zamjena postojeće ugradnjom nove vanjske stolarije i
2. povećanje toplinske zaštite ovojnice kućanstva;
3. ugradnja solarnih kolektora za dogrijavanje potrošne tople vode
4. ugradnju novog sustava s kotlom na drvnu sječku/pelete

Korisniku će se prema ovom Javnom pozivu dodijeliti iznos sufinanciranja od 15 % za opravdane troškove, odnosno do maksimalnog iznosa od 7.500,00 kuna po obiteljskoj kući.

1. **Korisnici sredstava**

Pravo na sufinanciranje imaju fizičke osobe koje imaju prebivalište i koji su vlasnici postojećih obiteljskih kuća iz točke 1. ovog Javnog poziva, na području Zadarske županije.

1. **Potrebna dokumentacija**

Podnositelji prijava na Javni poziv moraju priložiti:

* Potpisan prijavni obrazac (izvornik);
* Potpisan Ugovor s Fondom (preslika) vezan za Javni poziv Fonda za zaštitu okoliša i energetsku učinkovitost objavljen dana 30. travnja 2015. godine za mjere navedene u točki 1.;
* ZK izvadak za postojeću obiteljsku kuću;
* Osobna iskaznica (preslika);
* Naslovnica izvješća o prvom energetskom pregledu obiteljske kuće (preslika).
1. **Dostavljanje prijava**

Prijave se dostavljaju u pisanom obliku, preporučeno s povratnicom ili izravno u pisarnicu Zadarske županije, u zatvorenoj omotnici s imenom i prezimenom ponuditelja te adresom ponuditelja, na adresu:

**Zadarska županija, Božidara Petranovića 8, 23 000 Zadar,** s naznakom**: „ENU-22-23/2015 “**

Rok za dostavu prijava je 30 (trideset) dana od dana objave Javnog poziva na web stranici Zadarske županije.

**Obrada i realizacija prihvaćenih prijava**

Pregled i ocjenjivanje pristiglih prijava provest će Upravni odjel za gospodarstvo Zadarske županije. Konačnu Odluku o odabiru korisnika sredstava donijet će Upravni odjel za gospodarstvo Zadarske županije o čemu će podnositelji prijava biti pismeno obaviješteni u roku od 15 dana od dana zatvaranja Javnog poziva. Protiv Odluke o odabiru korisnika sredstava, sudionik Javnog poziva ne može podnijeti prigovor. Sredstva će se isplaćivati do iskorištenja. Prednost u ocjenjivanju davat će se prijavama s ranijim datum zaprimanja u Zadarskoj županiji.

1. **Zahtjev za isplatom sredstava**

Korisnik sredstava, nakon realizacije usluge dobave, dopreme i ugradnje mjere EnU te izrade energetskog certifikata, Provoditelju Javnog poziva dostavlja ***Zahtjev za isplatom sredstava*** koji mora sadržavati sljedeću cjelovitu dokumentaciju:

* Potpisan Zahtjev za isplatu subvencije (izvornik)
* Račun izvođača radova (preslika);
* Energetski certifikat obiteljske kuće nakon provedenih mjera (preslika);
* Izvod s računa izvođača radova ili korisnika sredstava Fonda sa evidentiranom uplatom subvencije Fonda (preslika);
* Ugovor o cesiji (ako postoji, preslika).

Navedenu dokumentaciju potrebno dostaviti najkasnije do **1. prosinca 2015.** godine u UO za gospodarstvo. Isplata sredstva Županije izvršit će se najkasnije do 31. prosinca 2015. godine na IBAN žiro računa korisnika sredstva. Nepotpuna dokumentacija kod isplate subvencije neće se razmatrati.

1. **Ostale Informacije**

Ovaj Javni poziv objavljen je na internet stranicama Zadarske županije ([www.zadarska-zupanija.hr](http://www.zadarska-zupanija.hr)) dana 29. rujna 2015. godine. Dostavljanjem dokumentacije na ovaj Javni poziv, podnositelj prijave daje odobrenje Zadarskoj županiji da osnovne podatke o podnositelju prijave i o ponuđenom projektu objavi na službenim internetskim stranicama te u drugim izvještajima.

Prijavitelji na Javni poziv nemaju pravo povrata dokumentacije predane na ovaj Javni poziv.

Sve dodatne informacije mogu se dobiti na e-mail: daniel.pavic@zadarska-zupanija.hr. ili dario.ivankov@zadarska-zupanija.hr, kontakt telefon 023/350-414 i 023/350-339.